cyanic-selkie/wikianc huggingface dataset:
দক্ষিণ এশিয়া
সংজ্ঞা
দক্ষিণ এশীয় আঞ্চলিক সহযোগিতা সংস্থা (সার্ক) ১৯৮৫ সালে বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা - এই সাতটি রাষ্ট্র নিয়ে শুরু হয়েছিল এবং আফগানিস্তানকে অষ্টম সদস্য হিসেবে ২০০৭ সালে স্বীকৃতি লাভ করে। সার্কের পূর্ণ সদস্যের মর্যাদার জন্য চীন ও মিয়ানমারও আবেদন করেছে।  দক্ষিণ এশিয়ার আঞ্চলিক মুক্তবাণিজ্য চুক্তি ২০১১ সালে আফগানিস্তানকে স্বীকৃতি প্রদান করে।
"ভারতীয় উপমহাদেশ" ও "দক্ষিণ এশিয়া" শব্দ দুটি কখনও কখনও বিনিময়যোগ্যভাবে ব্যবহৃত হয়। ভারতীয় উপমহাদেশটি মূলত একটি ভূতাত্ত্বিক শব্দ, যা প্রাচীন গন্ডোয়ানা থেকে উত্তর-পূর্ব দিকে সরে যাওয়া ভূমি খণ্ডকে নির্দেশ করে, এটির সাথে প্রায় ৫৫ মিলিয়ন বছর আগে প্যালিওসিনের শেষের দিকে ইউরেশীয় প্লেটের সংঘর্ষ হয়েছিল। এই ভূতাত্ত্বিক অঞ্চলে মূলত বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা অন্তর্ভুক্ত। ঐতিহাসিক ক্যাথরিন অ্যাশার ও সিন্থিয়া টালবট বলেন যে "ভারতীয় উপমহাদেশ" শব্দটি দক্ষিণ এশিয়ার একটি প্রাকৃতিক ভৌত ভূমির বর্ণনা প্রদান করে, যা বাকী ইউরেশিয়া থেকে অপেক্ষাকৃত বিচ্ছিন্ন ছিল।
এই অঞ্চলটিকে ব্র্যান্ডাইস বিশ্ববিদ্যালয়ের সাউথ এশিয়ান স্টাডিজ প্রোগ্রাম "ভারত, পাকিস্তান, বাংলাদেশ, শ্রীলঙ্কা, নেপাল, ভুটান ও নির্দিষ্ট কিছু ক্ষেত্রে আফগানিস্তান, বার্মা, মালদ্বীপ ও তিব্বতকে" নিয়ে সংজ্ঞায়িত করেছে। কলম্বিয়া বিশ্ববিদ্যালয়ের অনুরূপ কর্মসূচির অধ্যায়নে মধ্যে আফগানিস্তান, বাংলাদেশ, ভারত, মালদ্বীপ, নেপাল, পাকিস্তান ও শ্রীলঙ্কা রয়েছে এবং বার্মাকে বাদ দেওয়া হয়েছে। অতীতে, দক্ষিণ এশিয়ার জন্য একটি সুসংগত সংজ্ঞার অভাবের ফলে একাডেমিক অধ্যয়নের অভাব দেখা দেয়, এই ধরনের অধ্যায়নের প্রতি আগ্রহের অভাবও ছিল। বাংলাদেশ, ভারত, নেপাল, পাকিস্তান ও শ্রীলঙ্কা জুড়ে দুই বছরের পুরোনো জরিপে উত্তরদাতাদের মধ্যে দক্ষিণ এশীয় পরিচয়ের পরিচয় উল্লেখযোগ্যভাবে কম পাওয়া গেছে।
দক্ষিণ এশীয় আঞ্চলিক সহযোগিতা সংস্থা
দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি সরকারি সংস্থা। এর সদস্য দেশগুলো হলো - বাংলাদেশ, পাকিস্তান, ভারত, শ্রীলঙ্কা, মালদ্বীপ, নেপাল, ভুটান এবং আফগানিস্তান। গণচীন ও জাপানকে সার্কের পর্যবেক্ষক হিসেবে নির্বাচিত করা হয়েছে। সার্ক ১৯৮৫ সালের ৮ই ডিসেম্বর প্রতিষ্ঠিত হয়েছিল। বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কার নেতারা দক্ষিণ এশিয়ার আঞ্চলিক,অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষে এক রাজকীয় সনদপত্রে আবদ্ধ হন।
জনসংখ্যা
দক্ষিণ এশিয়ার জনসংখ্যা প্রায় ১.৭৪৯ বিলিয়ন, যা এটিকে বিশ্বের সবচেয়ে জনবহুল অঞ্চল করে তুলেছে। এটি সামাজিকভাবে খুবই মিশ্র, অনেক ভাষা বিভাগ এবং ধর্ম নিয়ে গঠিত, এবং একটি অঞ্চলের সামাজিক অভ্যাস যা অন্য একটি অঞ্চল থেকে সম্পূর্ণ ভিন্ন প্রকৃতির।
ভাষা
এই অঞ্চলের সবচেয়ে বড় কথ্য ভাষা হল হিন্দুস্তানি ভাষা, তার পরে বাংলা, তেলুগু, তামিল, মারাঠি, গুজরাতি, কন্নড় ও পাঞ্জাবী রয়েছে। [179]
ধর্ম
২০১০ সালে হিন্দু, জৈন ও শিখ ধর্মবিশ্বাসীরা বিশ্বের মধ্যে দক্ষিণ এশিয়ায় সবচেয়ে বেশি ছিল, এছাড়া প্রায় ৫১০ মিলিয়ন মুসলমান, পাশাপাশি ২৫ মিলিয়নেরও বেশি বৌদ্ধ ও ৩৫ মিলিয়ন খ্রিস্টান ধর্মবিশ্বাসীরা ছিল। সমগ্র দক্ষিণ এশিয়ার জনসংখ্যার মধ্যে হিন্দু ধর্মবিশ্বাসীরা প্রায় ৬৮ শতাংশ বা প্রায় ৯০০ মিলিয়ন এবং মুসলমান ৩১ শতাংশ বা ৫১০ মিলিয়ন, বাকী অংশের বেশিরভাগ অংশ বৌদ্ধ, জৈন, খ্রিস্টান ও শিখ ধর্মাবলম্বীদের নিয়ে গঠিত। হিন্দু, বৌদ্ধ, জৈন, শিখ এবং খ্রিস্টানরা ভারত, নেপাল, শ্রীলঙ্কা ও ভুটানে; আর মুসলমানরা আফগানিস্তান (৯৯%), বাংলাদেশ (৯০%), পাকিস্তান (৯৯%) ও মালদ্বীপে (১০০%) কেন্দ্রীভূত।
সর্ববৃহৎ নগরাঞ্চল
বিশ্বের বেশকিছু সর্বাধিক জনবহুল অতিমহানগরী দক্ষিণ এশিয়ায় অবস্থিত।" ডেমোগ্রাফিয়া ওয়ার্ল্ড আরবান এরিয়াস"-এর ২০২০ সালের সংস্করণ অনুসারে, এই অঞ্চলে বিশ্বের ৩৫ অতিমহানগরীর মধ্যে ৮ টি (১০ মিলিয়ন জনসংখ্যার শহুরে এলাকা) রয়েছে:
খেলাধুলা
ভারতীয় উপমহাদেশে খেলাধুলার ৯০% ভক্তের সাথে ক্রিকেট দক্ষিণ এশিয়ায় সবচেয়ে জনপ্রিয় খেলা।
আগাথোক্লেস দিকাইওস
আগাথোক্লেস দিকাইওস (Ἀγαθοκλῆς ὁ Δίκαιος) একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত পারোপামিসাদাই অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং আরাখোশিয়া অঞ্চলের ইন্দো-গ্রিক শাসক পান্তালিওনের সমসাময়িক ছিলেন। তার রাজত্ব সম্বন্ধে বিশেষ কিছু জানা না গেলেও তার নামাঙ্কিত বহু মুদ্রা আবিষ্কৃত হয়েছে।
পূর্বতন রাজাদের সম্মানার্থে প্রচলিত মুদ্রা
আগাথোক্লেস দিকাইওস মহান আলেকজান্ডারের নামাঙ্কিত মুদ্রা প্রচলন করে ম্যাসিডন সাম্রাজ্যের উত্তরাধিকারী রূপে নিজেকে প্রতিষ্ঠা করতে চেয়েছিলেন। এছাড়া তিনি পূর্বতন প্রথম দিওদোতোস সোতের, দ্বিতীয় দিওদোতোস, প্রথম ইউথুদেমোস , প্রথম দেমেত্রিওস ইত্যাদি গ্রিক-ব্যাক্ট্রিয় শাসকদের সম্মানার্থে মুদ্রা প্রচলন করেন। এছাড়া তিনি আন্তিওখোস নিকাতোর নামক এক শাসকের নামাঙ্কিত মুদ্রাও প্রচলন করেন, যিনি সম্ভবতঃ সেলেউকিদ সম্রাট তৃতীয় আন্তিওখোস ছিলেন।
কেকপিএইচপি
কেকপিএইচপি একটি ওপেন সোর্স সফটওয়্যার যা, ওয়েব ফ্রেমওয়ার্ক ব্যবহারের জন্য তৈরি করা হয়েছে  পিএইচপি দিয়ে।
আগাথোক্লেস দিকাইওস
দ্বিভাষী মুদ্রা
<Gallery> Bilingual Coin of Agathocles of Bactria.jpg|আগাথোক্লেস দিকাইওসের মুদ্রায় বৌদ্ধ স্তূপ Buddhist coin of Agathocles of Bactria.jpg|আগাথোক্লেস দিকাইওসের মুদ্রায় বৌদ্ধ স্তূপ ও বৃক্ষের ছবি AgathoklesCoinage.jpg|আগাথোক্লেস দিকাইওসের মুদ্রায় সিংহ ও লক্ষ্মীর ছবি Coin of the Bactrian King Agathokles.jpg|আগাথোক্লেস দিকাইওসের মুদ্রায় কৃষ্ণ ও বলরামের ছবি। </Gallery>
কেকপিএইচপি
ইতিহাস
২০০৫ সালের এপ্রিলে পোলিশ প্রোগ্রামার মিশাল তাতারিওউইচজ পিএইচপি-তে একটি রেপিড এপ্লিকেশন ডেভেলপমেন্ট ফ্রেমওয়ার্কের সংস্করণ লিখেছিলেন, যা ছিল কেকপিএইচপির প্রথম সংস্করণ।  তিনি এমআইটি লাইসেন্সের আওতায় এটি প্রকাশ করেছিলেন এবং এটি ডেভেলপারদের অনলাইন সম্প্রদায়ের জন্য উন্মুক্ত করেছিলেন।
বের্নার্দো হুসেই
বের্নার্দো আলবের্তো হুসেই (Bernardo Alberto Houssay; জন্ম: ১০ এপ্রিল, ১৮৮৭ - মৃত্যু: ২১ সেপ্টেম্বর, ১৯৭১) বুয়েনোস আইরেস নগরীতে জন্মগ্রহণকারী প্রথিতযশা আর্জেন্টিনীয় শারীরবিজ্ঞানী ছিলেন। ১৯৪৭ সালে শরীরতত্ত্ব বা চিকিৎসাশাস্ত্রে অনন্য সাধারণ অবদানের প্রেক্ষিতে যৌথভাবে নোবেল পুরস্কার লাভ করেন। প্রাণীদের রক্তে চিনির (গ্লুকোজ) পরিমাণ নিরূপণে পিটুইটারি গ্রন্থিতে হরমোনের ভূমিকার বিষয়ে আবিষ্কারের প্রেক্ষিতে এ পুরস্কার পান বের্নার্দো আলবের্তো হুসেই। দক্ষিণ আমেরিকানদের মধ্যে তিনিই প্রথম বিজ্ঞানে নোবেল পুরস্কার পেয়েছেন। শর্করার বিপাকপ্রক্রিয়ায় গ্লুকোজের অবদানের বিষয়ে কার্ল ফার্দিনান্দ কোরি ও গারটি কোরির সাথে তিনিও এ পুরস্কার যৌথভাবে ভাগ করে নেন।
শিক্ষাজীবন
প্রথিতযশা তরুণ বের্নার্দো আলবের্তো হুসেই ১৪ বছর বয়সে বুয়েনোস আইরেস বিশ্ববিদ্যালয়-এর অধীন ফার্মেসি স্কুলে ভর্তি হন। এরপর ১৭ বছর বয়সে একই বিশ্ববিদ্যালয় থেকে ১৯০৪ থেকে ১৯১০ সময়কালে মেডিকেল স্কুলে অধ্যয়ন করেন। তৃতীয় বর্ষের ছাত্র অবস্থায়ই হুসেই গবেষক হিসেবে দায়িত্ব পালন করতে থাকেন ও ফিজিওলজি বিভাগের প্রধান থেকে সহকারী শিক্ষক মনোনীত হন। স্নাতক ডিগ্রী লাভের পর তিনি দ্রুত নিজেকে তৈরী করতে থাকেন ও পিটুইটারি যৌগের শারীরবৃত্তীয় কর্মকাণ্ডের বিষয়ে এম.ডি. অভিসন্দর্ভ উপস্থাপন করেন যা ১৯১১ সালে প্রকাশিত হয়েছিল। এ বিষয়টিই তার পরবর্তী বৈজ্ঞানিক কর্মজীবনে ব্যাপকভাবে প্রভাব বিস্তার করে।
কর্মজীবন
১৯০৮ সাল থেকে একই বিভাগে সহকারী প্রভাষকের দায়িত্ব পালন করেন। এর পরপরই ডক্টরেট ডিগ্রী লাভের পর বিশ্ববিদ্যালয়ের ভেটেরিনারী মেডিসিন স্কুলের ফিজিওলজির অধ্যাপক পদে নিযুক্তি লাভ করেন। একইসঙ্গে তিনি ব্যক্তিগতভাবে চিকিৎসা চর্চা শুরু করেন ও সহকারী চিকিৎসক হিসেবে বুয়েনোস আইরেসের পৌর হাসপাতালে কাজ করেন। ১৯১৩ সালে আলভিয়ার হাসপাতের প্রধান চিকিৎসক মনোনীত হন। ১৯১৫ সালে বুয়েনোস আইরেসের জাতীয় জনস্বাস্থ্য গবেষণাগারে এক্সপেরিমেন্টাল প্যাথলজি শাখার প্রধান হন।
১৯১৯ সালে বুয়েনোস আইরেস চিকিৎসা বিশ্ববিদ্যালয়ের শারীরবিজ্ঞান বিভাগের প্রধান হিসেবে মনোনীত হন। ১৯৪৩ সাল পর্যন্ত এ দায়িত্বে ছিলেন। এ সময়কালে তিনি এ প্রতিষ্ঠানকে উচ্চপর্যায়ের মানসম্পন্ন আন্তর্জাতিক স্তরের গবেষণা বিভাগে পরিণত করেন। কিন্তু, উদারপন্থী রাজনৈতিক ধ্যান-ধারনার অধিকারী থাকায় ঐ বছরই সামরিক একনায়কতান্ত্রিক সরকার ক্ষমতায় আসলে বিশ্ববিদ্যালয়ের সকল ধরনের দায়িত্ব থেকে তাকে বরখাস্ত করে। এর ফলে তিনি তার গবেষণাকর্ম চালিয়ে যাবার সংকল্প গ্রহণ করেন ও কর্মকর্তা-কর্মচারীদেরকে নিয়ে ব্যক্তিগত অর্থায়নে ইনস্তিতুতো ডে বায়োলোজিয়া ওয়াই মেডিসিনা এক্সপেরিমেন্টাল প্রতিষ্ঠান গঠন করেন। এ পরিস্থিতিতে ১৯৪৫ সালে পেরনবাদী সরকার তাকে দ্বিতীয়বারের মতো নিষিদ্ধ ঘোষণা করে যা ১৯৫৫ সাল পর্যন্ত চলমান ছিল। এরপর পেরন সরকার ক্ষমতাচ্যুত হলে হুসেইকে বুয়েনোস আইরেস বিশ্ববিদ্যালয়ের পদে পুনর্বহাল করা হয়। সেখানে তিনি মৃত্যু-পূর্ব পর্যন্ত দায়িত্বে ছিলেন। এ দায়িত্ব পালনের পাশাপাশি ১৯৫৭ সাল থেকে জাতীয় বিজ্ঞান ও প্রযুক্তি গবেষণা কাউন্সিলেরও পরিচালকের দায়িত্ব পালন করেন তিনি।
হুসেই শারীরবিজ্ঞানের অনেকগুলো শাখায় কাজ করেছেন। তন্মধ্যে, স্নায়ুতন্ত্র, পরিপাকপ্রণালী, শ্বাসপ্রণালী ও রক্তসংবহনতন্ত্র অন্যতম। তবে, বহুমূত্র বা ডায়াবেটিস মেলিটাস রোগে শর্করার বিপাক পিটুইটারি গ্রন্থির ভূমিকায় পরীক্ষামূলক তদন্তকার্যে অবদান রাখায় ১৯৪৭ সালে ফিজিওলজি বা চিকিৎসাশাস্ত্রে নোবেল পুরস্কার লাভ করেন তিনি।
মূল্যায়ন
হুসেইয়ের অনেক ছাত্রও তার সাথে কাজ করেছেন। তারাও বিশ্বের সর্বত্র প্রভাব বিস্তার করে গেছেন। তন্মধ্যে এদুয়ার্দো ব্রাউন-মেনেন্দেস ও ব্রাজিলীয় স্নায়ু-শারীরবিজ্ঞানের জনকরূপে পরিচিত মিগেল রোলান্দু কভিয়ান অন্যতম। তাদেরকে সাথে নিয়ে মানব শারীরবৃত্ত শীর্ষক অত্যন্ত প্রভাববিস্তারকারী গ্রন্থ প্রকাশ করেন যা লাতিন আমেরিকায় স্পেনীয় ও পর্তুগিজ ভাষায় প্রকাশিত হয়েছিল। ১৯৫০ সালে এ গ্রন্থ প্রকাশের পর অনেকগুলো সংস্করণ বের হয় ও মহাদেশের সকল চিকিৎসা বিদ্যালয়ের পাঠ্যক্রমে অন্তর্ভুক্ত হয়। হুসেই ছয় শতাধিক বৈজ্ঞানিক নিবন্ধসহ বেশকিছুসংখ্যক বিশেষায়িত পুস্তক রচনা করে গেছেন। নোবেল পুরস্কার লাভের পাশাপাশি অনেক সম্মাননা ও পুরস্কারে ভূষিত হয়েছেন। তন্মধ্যে, হার্ভার্ড, ক্যামব্রিজ, অক্সফোর্ড ও প্যারিস বিশ্ববিদ্যালয়সহ ১৫টি অন্য বিশ্ববিদ্যালয় এবং ১৯৬০ সালে এন্ডোক্রিনলজি ডেল মেডেল সোসাইটি অন্যতম।
ব্যক্তিগত জীবন
আর্জেন্টিনাসহ লাতিন আমেরিকায় বিজ্ঞানীদের প্রধান নেতা হিসেবেও সক্রিয় ছিলেন। এছাড়াও, বৈজ্ঞানিক গবেষণা ও চিকিৎসা শিক্ষার অগ্রগতিতে তিনি অন্যতম পথিকৃৎ হিসেবে দায়িত্ব পালন করেছিলেন। ১৯৪৩ সালে রয়্যাল সোসাইটির বৈদেশিক সদস্যরূপে (ফরমেমআরএস) নির্বাচিত হন।
২১ সেপ্টেম্বর, ১৯৭১ তারিখে আর্জেন্টিনার বুয়েনোস আইরেসে ৮৪ বছর বয়সে তার দেহাবসান ঘটে।
ত্রিপুরা বাণী
থাম্ব|ত্রিপুরা বাণীর প্রচ্ছদের উপরের অংশ ত্রিপুরা বাণী অল ইন্ডিয়া ফরওয়ার্ড ব্লকের ত্রিপুরা রাজ্য কমিটির বাংলা ভাষার মুখপত্র। ত্রিপুরা বানী একটি সাপ্তাহিক সংবাদপত্র। এটি আগরতলা থেকে প্রকাশিত হয়। ২০০৭ সালে এটি ৫,৮৯৫ অনুলিপি প্রচলনের দাবি করেছে।
পর্নপিম শ্রীসুরাত
পর্নপিম শ্রীসুরাত (জন্ম ৮ মার্চ ১৯৬৮) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
চতুর্থ জাতীয় সংসদ সদস্যদের তালিকা
চতুর্থ জাতীয় সংসদ নির্বাচন বাংলাদেশে ১৯৮৮ সালের ৩ মার্চ অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
প্রিয়া দেচদুমরং
প্রিয়া দেচদুমরং (জন্ম ২৪ জানুয়ারী ১৯৪৫) একজন থাই স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
মীনা জামান
মীনা জামান বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
মীনা জামান ১৯৮৬ সালের তৃতীয় জাতীয় সংসদের মহিলা আসন ২৪ থেকে জাতীয় পার্টির মনোনীত সংসদ সদস্য ছিলেন।
মারজুক রাসেল
মারজুক রাসেল (জন্ম ১৫ আগস্ট ১৯৭৩) একজন বাংলাদেশী কবি, গীতিকার, মডেল এবং অভিনেতা। তার কর্মজীবনের শুরু কবিতা ও গানের গীত রচনার মধ্য দিয়ে। তিনি টেলিভিশন নাটকের মাধ্যমে অভিনেতা হিসেবে আত্মপ্রকাশ করেন, টেলিভিশনে তার অভিনীত প্রথম কাজ ছিল মোস্তফা সরওয়ার ফারুকী পরিচালিত আয়না মহল। সেই থেকে তিনি বহু টেলিভিশন নাটকে অভিনয় করেছেন এবং অসংখ্য টেলিভিশন বিজ্ঞাপনে কাজ করেছেন। তিনি ২০০৪ সালে ব্যাচেলর চলচ্চিত্রের মাধ্যমে অভিনয়ের সূচনা করেন এবং প্রশংসা পান। মারজুক একাধিক সঙ্গীত ভিডিওতে কাজ করেছেন, যেমন ঘুড়ি তুমি কার আকাশে উড়ো (২০১২), স্মৃতি কথা (২০১৭)।
প্রারম্ভিক জীবন
মারজুক রাসেল ১৯৭৩ সালের ১৫ই আগস্ট গোপালগঞ্জ জেলায় জন্মগ্রহণ করেন। তার বাবা দৌলতপুরে একটি জুট মিলে কাজ করতেন। বাবার চাকরি সূত্রে তিনি বড় হয়েছেন খুলনার দৌলতপুরে। তিনি প্রথমে কৃষ্ণমোহন প্রাথমিক বিদ্যালয়ে পড়াশোনা করেন, তবে তার বাবা তাকে একটি মাদ্রাসায় ষষ্ঠ শ্রেণীতে ভর্তি করান। খুলনায় থাকাকালীন তিনি ১৯৮৪-৮৫ সালে ঢাকার সংবাদপত্রে ছাপার জন্য কবিতা লিখে পাঠাতেন। ১৯৯৩ সালে দৈনিক বাংলার বাণীতে তার প্রথম কবিতা ছাপা হয়। এরপর নিয়মিত তার কবিতা বিভিন্ন দৈনিকে ছাপা হয়।
কর্মজীবন
মারজুক ১৯৯৫ সালে গান লেখা শুরু করেন। সে সময় তিনি গান লিখে বিভিন্ন সুরকারকে দিতেন, কিন্তু কোন সুরকার তার গান নেননি। দুই বছর পর তিনি এক বন্ধুর বাসায় জেমসের গাওয়া "মান্নান মিয়ার তিতাস মলম" গান শুনে জেমসের সাথে দেখা করার সিদ্ধান্ত নেন। লেখালেখির সূত্র ধরে তার সঞ্জীব চৌধুরীর সাথে পরিচয় ছিল, তার মাধ্যমেই সাউন্ড গার্ডেন স্টুডিওতে জেমসের সাথে সাক্ষাৎ করেন। জেমস তখন লেইস ফিতা অ্যালবামের কাজ করছেন। মারজুক সেই অ্যালবামের জন্য "হাউজি", "দে দৌড়", এবং "রাখে আল্লাহ মারে কে" গান লিখেন। এরপর সাড়ে চার বছর জেমসের সাথে কাজ করেন। জেমসের "ঠিক আছে বন্ধু" অ্যালবামের জন্য "মীরাবাঈ", "এপিটাফ", "পত্র দিও"সহ ৭-৮টি গান লিখেন। "মীরাবাঈ" তার লেখা প্রথম জনপ্রিয় গান। এরপর তিনি বৃহস্পতি মিক্সড অ্যালবামের জন্য লিখেন "তেরো নদী সাত সমুদ্দুর", "শুরু হলো ভালোবাসা"। তিনি পুনরায় জেমসের জন্য পাগলা হাওয়া অ্যালবামের "আমি ভাসবে যে জলে" গান লিখেন।
তার প্রথম প্রকাশিত কাব্যের শিরোনাম শান্টিং ছাড়া সংযোগ নিষিদ্ধ। তারপরে তিনি যথাক্রমে তিনটি কবিতা লিখেছিলেন - চান্দের বুড়ির বয়স যখন ষোল (২০০৩), বাঈজী বাড়ি রোড, ছোট্ট কোথায় টেনিস বল।
তিনি প্রথম মোস্তফা সরওয়ার ফারুকী পরিচালিত আয়না মহল ভিডিও ফিকশনের মধ্য দিয়ে অভিনয় জীবন শুরু করেন। এরপর তিনি চড়ুইভাতি টিভি নাটকে অভিনয় করেন। ফারুকীর সহকারী হিসেবে তিনি স্বরবর্ণ থিয়েটারে কাজ করেন। ২০০৪ সালে ব্যাচেলর দিয়ে তার চলচ্চিত্রে অভিষেক ঘটে এবং তার কাজ বেশ প্রশংসিত হয়।
মার্তিন মনতয়া
মার্তিন মনতয়া তরালবো (জন্ম ১৪ এপ্রিল ১৯৯১) একজন স্পেনীয় ফুটবলার যিনি লা লিগার দল ভালেনসিয়া হয়ে রাইট ব্যাক হিসেবে খেলেন।
ক্লাব ক্যারিয়ার
মনতয়া ১৯৯১ সালে বার্সেলোনা প্রদেশের গাভা পৌরসভায় জন্মগ্রহণ করেন। তিনি স্থানীয় দল গাভায় খেলা শুরু করেন এবং ৮ বছর বয়সে বার্সেলোনার যুব একাডেমী লা মাসিয়াতে যোগ দেন। সেখানে বিভিন্ন ধাপ পেরিয়ে ২০০৯ সালে তিনি বি দলে সুযোগ পান।
২০০৯–১০ মৌসুমে দলের হয়ে তিনি ২২ খেলায় অবদান রাখেন। ২০১১ সালের ২৬ ফেব্রুয়ারি, বার্সেলোনার সিনিয়র দলে তার অভিষেক হয়। মায়োর্কার বিপক্ষে ঐ খেলায় তিনি আদ্রিয়ানো করেইয়ার বদলি হিসেবে নামেন এবং বার্সেলোনা ৩–০ ব্যবধানে জয় লাভ করে। ২০১১ সালের মার্চের শেষের দিকে গুজব ছড়িয়ে পড়ে যে ভালেনসিয়া ৩ মিলিয়ন ইউরোর বিনিময়ে মনতয়াকে কিনতে চায়।
২০১১–১২ মৌসুমের অধিকাংশ সময়ই রিজার্ভ দলে কাটাতে হয় মনতয়ার। মূল দলে তিনি প্রথম জায়গা পান ২০১২ সালের ১২ জানুয়ারি, কোপা দেল রে-এর দ্বিতীয় পর্বের দ্বিতীয় লেগের ওসাসুনার বিপক্ষে খেলায়। যেখানে বার্সেলোনা ২–১ গোলে জয় লাভ করে। দানি আলভেস এর ইনজুরির কারণে প্রতিযোগিতার ফাইনালে পুরো ৯০ মিনিটই খেলেন তিনি। খেলায় বার্সেলোনা অ্যাথলেতিক বিলবাওকে ৩–০ গোলে পরাজিত করে। ২০১৩ সালের ১ জুন, ২০১২–১৩ মৌসুমের শেষ লিগের খেলায় মালাগার বিপক্ষে মনতয়া বার্সেলোনার হয়ে একটি গোল করেন। খেলায় বার্সেলোনা ৪–১ গোলের ব্যবধানে জয় লাভ করে।
আন্তর্জাতিক ক্যারিয়ার
২০১১ সালে স্পেন অনূর্ধ্ব ২১ দলে মনতয়ার অভিষেক হয়। ম্যানেজার লুইস মিলা তাকে ঐ বছর উয়েফা ইউরোপীয় অনূর্ধ্ব ২১ চ্যাম্পিয়নশীপের জন্য দলে নেন। প্রত্যেকটি খেলায়ই তিনি মাঠে নামেন এবং স্পেন প্রতিযোগিতায় বিজয়ী হয়।
২০১১ সালের ২৫ আগস্ট, স্পেনের মূল দলের কোচ ভিসেন্তে দেল বস্ক চিলি এবং লিখটেনস্টাইনের বিপক্ষে খেলার জন্য তাকে দলে নেন।
ক্যারিয়ার পরিসংখ্যান
২৪ জানুয়ারি ২০১৬ অনুসারে।
সিন্ধু নদ
সিন্ধু নদ (دریائے سندھ দরিয়া-এ-সিন্ধ; سنڌو درياھ সিন্ধু দরিয়াহ; সংস্কৃত / सिन्धु সিন্ধু; সিন্দ; পাঞ্জাবী: سندھ‬ / ਸਿੰਧ সিন্ধ) পাকিস্তানের দীর্ঘতম এবং গুরুত্বপূর্ণ নদ এবং ভারত উপমহাদেশের গুরুত্বপূর্ণ নদনদীগুলোর একটি যার নাম অনুসারে ভারতের নাম ইংরেজিতে ইন্ডিয়া বা ফার্সিতে হিন্দ/হিন্দুস্তান হয়েছে। সিন্ধু নদী (সিন্ধু নামেও পরিচিত) এশিয়ার অন্যতম দীর্ঘতম নদী। মানস সরোবর -এর পার্শ্ববর্তী এলাকায় তিব্বতীয় মালভূমি থেকে উদ্গত হয়ে নদীটি জম্মু ও কাশ্মীরের লাদাখ অঞ্চলের মধ্য দিয়ে গিলগিট-বালতিস্তান ও হিন্দুকুশ সীমান্তের দিকে অগ্রসর হয় এবং তারপর সিন্ধে করাচির বন্দর নগরীর নিকটবর্তী আরব সাগরে মিলিত হবার জন্য সমগ্র পাকিস্তান জুড়ে দক্ষিণ অভিমুখে প্রবাহিত হয়। এটি পাকিস্তানের দীর্ঘতম নদী এবং জাতীয় নদী।
নদীটির মোট নিষ্কাশন ক্ষেত্র ১,১৬৫,০০০ কিমি ২ (৪৫০,০০০ বর্গ মাইল) অতিক্রম করেছে। এর আনুমানিক বার্ষিক প্রবাহ প্রায় ২৪৩ কিলোমিটার (৫৮ কিলোমিটার), যা নীল নদীর দ্বিগুণ এবং টাইগ্রিস ও ইউফ্রেটস নদীগুলির মিলিত প্রবাহের তিনগুণ, যা বার্ষিক প্রবাহের দিক দিয়ে বিশ্বের ২১তম বৃহত্তম নদী সৃষ্টি করেছে। লাদাখে জানসকার বাম তীরভূমির উপনদী। সমভূমিতে, বাম তীরভূমির উপনদী পাঞ্জনাড যার নিজের পাঁচটি প্রধান উপনদী রয়েছে, যথা চন্দ্রভাগা/চেনব, বিতস্তা/ঝিলাম, ইরাবতী, বিপাশা এবং শতদ্রু । এর প্রধান দক্ষিণ তীরবর্তী শাখাগুলি হল শোক, গিলগিট, কাবুল, গোমল এবং কুররাম। পর্বতীয় ঝরনা থেকে নির্গত এবং হিমবাহ এবং হিমালয়ের নদীসমূহের দ্বারা প্রতিপালিত নদী সমৃদ্ধ বনভূমি, সমতলভূমি এবং অনুর্বর গ্রামাঞ্চলের বাস্তুসংস্থান ব্যবস্থাকে সমৃদ্ধ করে।
উপনদীগুলিসহ সিন্ধু উপত্যকার উত্তর অংশ,পাঞ্জাব অঞ্চল গঠন করে, যদিও সিন্ধু নিচের গতিপথ যা সিন্ধ নামে পরিচিত একটি বৃহৎ বদ্বীপে শেষ হয়। ঐ অঞ্চলের অনেক সংস্কৃতির জন্য নদীটি ঐতিহাসিকভাবে গুরুত্বপূর্ণ। ৩য় সহস্রাব্দ খ্রিস্টপূর্বাব্দে ব্রোঞ্জ যুগীয় একটি প্রধান শহুরে সভ্যতার উত্থান দেখেছে। দ্বিতীয় সহস্রাব্দে পাঞ্জাব অঞ্চল, হিন্দু ঋকবেদের স্তবগানে, সপ্ত সিন্ধু হিসাবে উল্লেখিত এবং পারশী আবেস্তারে হ্যাপ্টা হিন্দু (উভয় শব্দ "সাত নদী" ) হিসাবে উল্লেখ করা হয়েছে। সিন্ধু উপত্যকায় উদ্ভূত প্রথম ঐতিহাসিক রাজ্যগুলিতে গান্ধার এবং সৌবীর রর রাজবংশ অন্তর্ভুক্ত। সিন্ধু নদীটি প্রাচীনকালের প্রারম্ভিক সময়ের পাশ্চাত্যের জ্ঞান নিয়ে এসেছিল, যখন আনুমানিক. ৫১৫ খ্রিষ্ট পূর্বাব্দে, পারস্যের রাজা দারিয়াস তার গ্রিক অনেষ্বক সির্যালেক্স অফ করিয়্যান্ডকে নদীর অনুসন্ধান করতে পাঠিয়েছিলেন।
সিন্ধু এবং ভারতের নাম
ভারত "সিন্ধু নদের দেশ" এর জন্য একটি গ্রিক এবং ল্যাটিন শব্দ। যে অঞ্চলের মধ্য দিয়ে নদীটি সমুদ্রে মিশেছে সেটি সিন্ধু নামে পরিচিত এবং এই নাম নদীটির (সংস্কৃত সিন্ধু) নাম থেকে নেওয়া।.
মেগাস্থেনিসের বই ইন্ডিকা নামটি, নদীটির গ্রিক নাম, "ইন্দোস" (Ἰνδός) থেকে এসেছে এবং Nearchusএর সমকালীন বিবরণটি বর্ণনা করে যে, আলেকজান্ডার দ্যা গ্রেট নদী অতিক্রম করে এসেছিলেন। প্রাচীন গ্রিকরা ভারতীয়দের (বর্তমানের উত্তর-পশ্চিমাঞ্চলীয় ভারত ও পাকিস্তানের জনগণ) "ইন্ডোই" (Ἰνδοί) হিসাবে উল্লেখ করেছেন, যা আক্ষরিক অর্থে "সিন্ধুর মানব"।
ঋগ্বেদ ও সিন্ধু
ঋগ্বেদ কয়েকটি পৌরাণিক নদীর বর্ণনা করে, যার মধ্যে "সিন্ধু" একটি। ঋগ্বেদিয় "সিন্ধু" বর্তমানের সিন্ধু নদ বলে মনে করা হয় এবং তার পাঠ্যাংশে ১৭৬ বার প্রত্যায়িত হয় - বহুবচন হিসাবে ৯৫ বার, প্রায়শই জাতিগত অর্থে ব্যবহৃত হয়। ঋগ্বেদে, পরের দিকের স্তোত্রে বিশেষত সিন্ধু নদকে বোঝানোর জন্য শব্দটির অর্থ সীমাবদ্ধ করা হয়, যেমন নদীস্তুতি শুক্তা বন্দনায় উল্লিখিত হয়েছে নদীগুলির তালিকা। ঋগ্বেদীয় স্তোত্রগুলিতে সমস্ত নদীগুলি স্ত্রীলিঙ্গ প্রয়োগ করে উল্লিখিত কিন্তু "সিন্ধু" একমাত্র নদী যাকে পুংলিঙ্গে উল্লেখ করা হয়েছে যার অর্থ সিন্ধু সমগ্র নদীর মধ্যে সাহসী এবং অন্যান্য সমস্ত নদীগুলির মধ্যে সর্বশ্রষ্ঠ।
১৩৯
১৩৯ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর হাদ্রিয়ানুস ও প্রায়সেন্স-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯২ বছর; রোম প্রতিষ্ঠার বছর)। এই বছরকে ১৩৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
হানা মন্টানা
হানা মন্টানা একটি এমি পুরস্কার মনোনয়নপ্রাপ্ত আমেরিকান টেলিভিশন সিরিজ। ২০০৬ সালের ২৪ মার্চ ডিজনি চ্যানেলে এটি প্রথম প্রচারিত হয়। সিরিজের মূল বিষয়বস্তু হচ্ছে টিনএজার মাইলি স্টুয়ার্টের দ্বৈত জীবন। মাইলি দিনের বেলায় স্বাভাবিক জীবন যাপন করলেও রাতে হানা মন্টানা নামে পপ স্টার হিসেবে জীবন যাপন করে। মাইলির এ জীবনের কথা তার পরিবার ও কাছের বন্ধু ছাড়া আর কেউ জানে না। হানা মন্টানা সিরিজের এখন পর্যন্ত দুটি মৌসুম প্রচারিত হয়েছে।
২০০৮ সালের ৯ এপ্রিল ঘোষণা দেয়া হয় হানা মন্টানার তৃতীয় পর্ব নির্মাণ করা হবে। ২০০৮ সালের ৪ আগস্ট তৃতীয় পর্ব নির্মাণ শুরু হয়েছে।
ই-ইঙ্ক
বর্তমানে বাণিজ্যিকভাবে ই-ইঙ্ক পর্দা সাদাকালো (গ্রেস্কেল) ও রঙ্গিন দুরকম ভাবেই উৎপাদিত হচ্ছে। এই ধরনের পর্দা মূলত বিভিন্ন ধরনের বহনযোগ্য যন্ত্রে ব্যাবহা করা হয়। বিশেষ করে ইবুক পাঠযন্ত্রগুলোতে ই-ইঙ্ক পর্দা বহুল পরিমাণে ব্যবহৃত হচ্ছে। ইবুক পাঠযন্ত্র ছাড়াও কিছু কিছু মুঠোফোন, টাচপ্যাড, ইনডিকেটর, ঘড়ি, বেতার যন্ত্র, বিজ্ঞাপন বোর্ড, স্মার্ট কার্ড ইত্যাদিতে এই বিশেষ ধরনের ইলেক্ট্রনিক পর্দা ব্যবহার করা হচ্ছে।
কর্পোরেট ইতিহাস
২০০৯ সালের ১লা জুন তাইওয়ান ভিক্তিক প্রাইম ভিউ ইন্টারন্যাশনাল কোম্পানি লিমিটেড (元太科技工業) ২১৪ মিলিয়ন ডলারের বিনিময়ে ই ইঙ্ক কর্পোরেশনকে কিনে নেয়। এর আগে প্রাইম ভিউ কেম্পানি ই ইঙ্ক কর্পোরেশনের প্রাথমিক বাণিজ্যিক অংশীদার ছিল। ধারণা করা হয় প্রাইম ভিউর এই উদ্যোগের ফলে আগের চাইতে আরও অনেক বেশি সংখ্যক ই-ইঙ্ক ডিসপ্লে উৎপাদিত ও বিপণন হবে। প্রাইম ভিউ বিওই হাইডিস টেকনোলজি কোম্পানি লিমিটেড (京东方海帝士科技) নামের আরও একটি কোম্পানির সত্ত্বাধিকারী। এছাড়া চি মি অপ্টোইলেক্ট্রনিকস কর্পোরেশন যা বর্তমানে চি মি ইন্নলাক্স কর্পোরেশন (奇美電子) নামে পরিচিত প্রতিষ্ঠানের সাথে প্রাইম ভিউর কৌশলগত ব্যাবসায়িক অংশীদারত্ব রয়েছে। এদিকে ২০১২ সালের ডিসেম্বর মাসে ই ইঙ্ক সিপিক্স নামক প্রতিদ্বন্দ্ব্বী ইলেক্ট্রনিক ডিসপ্লে প্রস্তুতকারী কোম্পানিকে কিনে ফেলে।
ই-ইঙ্ক প্রযুক্তি
ই-ইঙ্ক প্রযুক্তিতে একটি পাতলা ও স্বচ্ছ ইলেকট্রোডের পর্দার নিচে স্বচ্ছ মাইক্রো ক্যাপসুল থাকে। এই ক্যাপসুলগুলোর ভিতর একধরনের তেলের মধ্যে কিছু বিশেষ ধরনের পিগমেনট ভাসমান অবাস্থায় থাকে। এই পিগমেন্টগুলোর কিছু ধনাত্মক ও কিছু ঋণাত্মক চার্জ বিশিষ্ট হয়। ধনাত্মক চার্জবাহী পিগমেন্টগুলো সাদা ও ঋণাত্মক চার্জবাহী পিগমেন্টগুলো কালো রঙয়ের হয়। মাইক্রো ক্যাপসুলগুলোর নিচে থাকা ইলেকট্রোডের মধ্য দিয়ে ধনাত্মক ও ঋণাত্মক চার্জ প্রবাহের মাধ্যমে ক্যাপসুলের অন্তঃস্থিত পিগমেন্টগুলোকে নিয়ন্ত্রণ করা হয়। মাইক্রো ক্যাপসুলগুলো এক্ষেত্রে কম্পিউটার বা এধরনের যন্ত্রে ব্যবহারিত ছোট ছোট পিক্সেলের মত কাজ করে। কোন ডিসপ্লেতে গ্রেস্কেলে ছবি বা লেখা বা এজাতিয় কিছু ফুটিয়ে তুলতে হলে ই-ইঙ্ক ডিসপ্লের মধ্যে থাকা মাইক্রো ক্যাপসুলের অভ্যন্তরস্থ পিগমেন্টগুলোকে নিয়ন্ত্রণের মাধ্যমে তা করা হয়।
মোটোরোলা এফথ্রি হল প্রথম মোবাইল ফোন যা ই-ইঙ্ক প্রযুক্তির ডিসপ্লে ব্যবহার করেছে। স্যামসাং এলিয়াস দুই ই-ইঙ্ক প্রযুক্তি ব্যবহার করে মডেলটির জন্য স্পর্শকাতর বোতাম বানিয়েছে। যেহেতু ই-ইঙ্ক প্রযুক্তি অত্যন্ত কম বিদ্যুৎ খরচ করে সেহেতু এই প্রযুক্তিকে কাজে লাগানর জন্য মোবাইল কোম্পানি গুলোর মধ্যে আগ্রহ দেখা যাচ্ছে। এ্যাসকয়ার ম্যাগাজিনের অক্টোবর, ২০০৮ উত্তর আমেরিকা সংস্করণে ই-ইঙ্ক প্রযুক্তির কভার ব্যবহার করা হয়েছে। এ্যাসকয়ার ম্যাগাজিনের এই কভারটি চীনের সাংহাই এ তৈরি করা হয়েছে।
ই-ইঙ্ক ভিজপ্লেক্স
প্রতিনিয়ত গবেষণা ও পরীক্ষা নিরিক্ষার মাধ্যমে ই-ইঙ্ক প্রযুক্তির উন্নয়ন ঘটে চলেছে। ই-ইঙ্ক প্রযুক্তির সর্বশেষ সংস্করকে ই-ইঙ্ক ভিজপ্লেক্স বলা হয়। ভিজপ্লেক্স প্রযুক্তির প্রত্যেক সংস্করণ/মডেলকে ভিন্ন ভিন্ন ব্র্যান্ড নাম দিয়ে বাজারজাত করা হয়, নিচে এ সম্পর্কে বিস্তারিত আলোচনা করা হয়েছে। তবে কখনও কখনও ভিজপ্লেক্স কথাটি প্রথম প্রজন্মের ই-ইঙ্ক ডিসপ্লের কথা বোঝানোর জন্যও ব্যবহারিত হয়।
ই-ইঙ্ক পার্ল
ই-ইঙ্ক পার্ল সংস্করণের ঘোষণা আসে ৩১ জুলাই, ২০১০ সালে। পার্ল প্রযুক্তিতে তৈরি ই-ইঙ্ক ডিসপ্লেগুলোকে দ্বিতীয় প্রজন্মের ভিজপ্লেক্স ডিসপ্লে ধরা হয়। পার্ল প্রযুক্তির ডিসপ্লেগুলোতে আগের ই-ইঙ্ক ডিসপ্লেগুলোর চাইতে অধিকতর উন্নত কন্ট্রাস্ট পাওয়া যায়। অর্থাৎ এই প্রযুক্তির ডিসপ্লেগুলো প্রথম প্রজন্মের ই-ইঙ্ক ডিসপ্লেগুলোর চাইতে সাদা ও কালো রঙয়ের মধ্যে অনেক বেশি পার্থক্য তৈরি করতে সক্ষম। ফলাফল স্বরূপ ই-ইঙ্ক পার্ল ডিসপ্লের মাধ্যমে আগের চাইতে আরও পরিষ্কার করে ছবি ও টেক্সট প্রদর্শন করা যায়। ই-ইঙ্ক পার্ল ডিসপ্লে সর্বপ্রথম আমাজন কিন্ডল ডিএক্স সংস্করণে ব্যবহার হতে দেখা যায়। পরবর্তীতে কিন্ডল ৩, কিন্ডল ৪ ও কিন্ডল টাচ সংস্করণগুলোতেও পার্ল ডিসপ্লে ব্যবহার করা হয়। আমাজন ছাড়াও সনি রিডার টাচ সংস্করণে সনি ই-ইঙ্ক পার্ল প্রযুক্তির ডিসপ্লে ব্যবহার করেছে। এছাড়া বার্নস এন্ড নোবেলের প্রস্তুতকৃত নুক সিম্পল টাচ ও কোবো প্রস্তুতকৃত কোবো ইরিডার টাচ, কোবো গ্লো , অনিক্স বুক্সের এম৯২ ইবুক রিডার গুলোতেও ই-ইঙ্ক পার্ল ডিসপ্লে ব্যবহার করা হয়েছে।
ই-ইঙ্ক মোবিয়াস
ই-ইঙ্ক মোবিয়াস (ই-ইঙ্ক ফ্লেক্স) হল ই-ইঙ্ক পার্লের পরবর্তী সংস্করণ। মোবিয়াস সংস্করণের পূর্ববর্তী ই-ইঙ্ক ডিসপ্লেগুলো অত্যন্ত ভঙ্গুর প্রকৃতির ছিল। কারণ হল ই-ইঙ্ক ভিজপ্লেক্স বা ই-ইঙ্ক পার্লের ডিসপ্লে তৈরি হত পাতলা কাচ ব্যবহার করে। এই সমস্যা দূর করার জন্য ই-ইঙ্ক মোবিয়াস সংস্করণে কাচের পরিবর্তে পাতলা প্লাস্টিক ব্যবহার করা হয়েছে। ফলাফল স্বরূপ ই-ইঙ্ক মোবিয়াস ডিসপ্লেগুলো সামান্য তাপ ও বাঁকানোর ফলেই ভেঙ্গে যায় না।
ই-ইঙ্ক ট্রাইটন
২০০৯ সালের নভেম্বর মাসে ই-ইঙ্ক ভিজপ্লেক্সের তৃতীয় প্রজন্মের ডিসপ্লে ই-ইঙ্ক ট্রাইটনের কথা ঘোষণা করা হয়। ই-ইঙ্ক ট্রাইটন ৪০৯৬ টি প্রথক রং ও ১৬টি ধূসর রঙয়ের শেড প্রদর্শন করতে পারে। সুতরাং ই-ইঙ্ক ট্রাইটন ই-ইঙ্ক প্রযুক্তি ব্যবহার করে সীমিত পরিসরে রঙ্গিন লেখা বা ছবি প্রদর্শন করতে পারে। বাজারে প্রচলিত অন্যান্য রঙ্গিন ডিসপ্লেগুলোর সাথে ই-ইঙ্ক ট্রাইটনের মৌলিক পার্থক্য হল এই প্রযুক্তির ডিসপ্লেগুলোতে প্রদর্শিত লেখা বা ছবি সূর্যের আলোতেও পরিষ্কার পড়া যায়। বেশ কয়েকটি কোম্পানি ই-ইঙ্ক ট্রাইটন বাণিজ্যিকভাবে তাদের পণ্যে ব্যবহার করেছেন। বাণিজ্যিক ভিক্তিতে ট্রাইটন ব্যবহারকারী কোম্পানিগুলো হল হ্যানভন, ইকট্যাকো ও পকেটবুক। হ্যানভন তাদের হ্যানভন কালার ইরিডারে ট্রাইটন ব্যবহার করেছে, ইকট্যাকো কোম্পানিটির জেটবুক কালার ইবুক রিডারে ট্রাইটন ব্যবহার করেছে ও পকেটবুক তাদের পকেটবুক কালার লাক্স ইরিডারে ট্রাইটন ব্যবহার করেছে।
ই-ইঙ্ক ট্রাইটনের পরবর্তী সংস্করণ ই-ইঙ্ক ট্রাইটন ২ কে ২য় প্রজন্মের রঙ্গিন ই-ইঙ্ক ডিসপ্লে ধরা হয়। ২০১৩ সালে ২য় প্রজন্মের রঙ্গিন ই-ইঙ্ক ডিসপ্লে ব্যবহার করে কিছু ইবুক রিডার তৈরি করা হয়েছে। ইকট্যাকোর জেটবুক কালার ২ ও পকেটবুকের পকেটবুক কালার লাক্স এই ডিসপ্লে গুলোর মধ্যে অন্যতম।
ই-ইঙ্ক কার্টা
২০১৩ সালের জানুয়ারি মাসে আন্তর্জাতিক কনজুমার ইলেক্ট্রনিকস শোতে ই-ইঙ্কের চতুর্থ প্রজন্মের ডিসপ্লে উদ্ভাবনের কথা ঘোষণা করা হয়। নতুন উদ্ভাবিত এই ডিসপ্লের নাম রাখা হয় ই-ইঙ্ক কার্টা। একটি ৬ ইঞ্চি ই-ইঙ্ক কার্টা ডিসপ্লে ২১২ পিপিআই (পিক্সেল ড্যানসিটি) ও ৭৬৮ বাই ১০২৪ রেজুলেশনে লেখা ছবি ইত্যাদি প্রদর্শন করতে পারবে। আমাজন কিন্ডল পেপারহোয়াইট ই বুক রিডারে ই-ইঙ্ক কার্টা ডিসপ্লে ব্যবহার করা হয়েছে। আমাজন কিন্ডল ছাড়াও ডয়েচে টেলিকমের টলিনো ভিশন (২০১৪) ও কোবো ইরিডার ঔরা এইচটুও (২০১৪) তে কার্টা ব্যবহার করা হয়েছে।
আন্তর্জাতিক প্যারালিম্পিক কমিটি
আন্তর্জাতিক প্যারালিম্পিক কমিটি (আইপিসি) হল একটি আন্তর্জাতিক অলাভজনক সংগঠন বিশ্বব্যাপী প্যারালিম্পিক আন্দোলনের নিয়ন্ত্রণকারী সংস্থা। আইপিসি নয়টি ক্রীড়ার জন্য আন্তর্জাতিক ফেডারেশন হিসাবে প্যারালিম্পিক গেমস আয়োজন ও কার্যাবলী পরিচালনা করে। আইপিসি ১৯৮৯ সালের ২২ সেপ্টেম্বর জার্মানির ডাসেলফোর্টে প্রতিষ্ঠিত হয়। সর্বোপরি, আইপিসি প্যারালিম্পিক গেমসের মান উন্নয়ন এবং সকল বিকলাঙ্গ প্রতিবন্ধী মানুষের খেলাধূলার সুযোগ সৃষ্টি করে প্যারালিম্পিক গেমসকে প্রথমপ্রবৃত্ত থেকে এলিট পর্যায়ে নিয়ে যাওয়া।
সভাপতি
এ পর্যন্ত দুজন বিশিষ্ট ব্যক্তি আন্তর্জাতিক প্যারালিম্পিক কমিটির দায়িত্বভার গ্রহণ করেছেন। একজন রবার্ট স্টুয়ার্ট, যিনি কানাডিয়ান স্পোর্টস ফান্ড ফর ফিজিক্যালী ডিসএবলড এর প্রতিষ্ঠাতা, তিনি প্রতিষ্ঠাকালীন সভাপতি হিসাবে ১৯৮৯ - ২০০১ সাল পর্যন্ত দায়িত্ব পালন করেন। তিনি ২০০১ সালে সাবেক ব্রিটিশ প্যারা ক্রীড়াবিদ ফিলিপ ক্রাভেন এর নিকট দায়িত্ব হস্তান্তর করেন।
গুল মোহাম্মদ ভূঁইয়া
শহীদ গুল মোহাম্মদ ভূঁইয়া (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ গুল মোহাম্মদ ভূঁইয়ার জন্ম টাঙ্গাইল জেলার নাগরপুর উপজেলার সলিমাবাদ গ্রামের তেবাড়িয়াপাড়ায়। তিনি অবিবাহিত ছিলেন। তার বাবার নাম একাব্বর আলী ভূঁইয়া এবং মায়ের নাম সাহেরা খাতুন।
কর্মজীবন
গুল মোহাম্মদ ভূঁইয়া ইপিআরে সিপাই পদে চাকরি করতেন। ১৯৭১ সালে কর্মরত ছিলেন দিনাজপুর সেক্টরের অধীন ঠাকুরগাঁও ৯ উইংয়ে। মুক্তিযুদ্ধ শুরু হলে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
মুক্তিযুদ্ধের শুরুতে প্রতিরোধযুদ্ধ চলাকালে একদল মুক্তিযোদ্ধা প্রতিরক্ষা অবস্থান নিয়েছিলেন সৈয়দপুর-দিনাজপুর সড়কের ভূষিরবন্দরে। এখানে তারা দুই দিন থাকার পর আরও সামনে এগিয়ে চম্পাতলীতে অবস্থান নেন। মুক্তিযোদ্ধাদের এই দলে ছিলেন গুল মোহাম্মদ ভূঁইয়া। তারা বেশির ভাগই ছিলেন ইপিআরের সদস্য। ৯ এপ্রিল পাকিস্তানি সেনারা চম্পাতলীতে মুক্তিযোদ্ধাদের আক্রমণ করে। তখন সেখানে তুমুল যুদ্ধ হয়। পাকিস্তানি সেনাবাহিনীর প্রচণ্ড আক্রমণের মুখে টিকতে না পেরে মুক্তিযোদ্ধারা পিছু হটে দশমাইলে অবস্থান নেন। দশমাইল টি জংশন। পাকিস্তানি সেনাবাহিনীও পিছে পিছে আসে এবং সেখানে পুনরায় মুক্তিযোদ্ধাদের আক্রমণ করে। আবার যুদ্ধ শুরু হয়ে যায়। চলে পরদিন পর্যন্ত। মুক্তিযোদ্ধারা সাহসিকতার সঙ্গে যুদ্ধ করেন। কিন্তু পাকিস্তানি আক্রমণ প্রতিহত করতে ব্যর্থ হন। এ অবস্থায় মুক্তিযোদ্ধারা দ্রুত পশ্চাদপসরণ করে অবস্থান নেন ভাতগাঁওয়ে। পাকিস্তানি সেনাবাহিনী সেখানেও আক্রমণ করে। ট্যাংক ও অন্যান্য ভারী অস্ত্রশস্ত্রের গোলাগুলিতে মুক্তিযোদ্ধাদের অবস্থা ক্রমশ সংকটময় হয়ে পড়ে। তখন মুক্তিযোদ্ধাদের অস্ত্রের গোলাবারুদ প্রায় শেষ হওয়ার পথে। তার পরও তারা ভাতগাঁওয়ে অবস্থান করে যুদ্ধ অব্যাহত রাখেন। এ সময় মুক্তিযোদ্ধারা খবর পান পাকিস্তানি সেনাবাহিনীর একটি দল তাদের পেছন থেকে আক্রমণ করার জন্য খানসামার দিকে অগ্রসর হচ্ছে। তখন তারা দুটি দলে বিভক্ত হয়ে এক দল অবস্থান নেন খানসামার কাছে। অপর দল ভাতগাঁওয়েই থাকে। গুল মোহাম্মদ ভূঁইয়া যান খানসামায়। খানসামায় মুক্তিযোদ্ধাদের প্রতিরোধের মুখে পাকিস্তানি সেনারা কিছু অস্ত্রশস্ত্র ফেলে পিছু হটে যায়। সেগুলো মুক্তিযোদ্ধাদের হস্তগত হয়। এতে মুক্তিযোদ্ধাদের অস্ত্র ও গোলাবারুদের অভাব কিছুটা পূরণ হয়। এরপর মুক্তিযোদ্ধারা ভাতগাঁওয়ে ফিরে যান। এদিকে পাকিস্তানি সেনারা পুনরায় শক্তি সঞ্চয় করে একদল দিনাজপুরের কান্তজির মন্দিরের পাশ দিয়ে এবং অপর দল সোজা পাকা রাস্তা হয়ে ভাতগাঁও সেতুর দিকে অগ্রসর হতে থাকে। ১৪ এপ্রিল মুক্তিযোদ্ধারা অগ্রসররত পাকিস্তানি সেনাবাহিনীকে আক্রমণ করেন। তখন কান্তজির মন্দির ও ভাতগাঁও এলাকায় তুমুল যুদ্ধ হয়। যুদ্ধ চলে প্রায় পাঁচ ঘণ্টা। গুল মোহাম্মদ ভূঁইয়াসহ মুক্তিযোদ্ধারা বিপুল বিক্রমে পাকিস্তানি সেনাবাহিনীর সঙ্গে যুদ্ধ করেন। এই যুদ্ধে মুক্তিবাহিনীর গুল মোহাম্মদ ভূঁইয়াসহ তিনজন শহীদ এবং ১০-১২ জন আহত হন। পাকিস্তানি সেনাবাহিনীরও বেশ কয়েকজন হতাহত হয়।
টকস্পোর্ট
টকস্পোর্ট (talkSPORT হিসাবে চিহ্নিত) হ'ল ওয়্যারলেস গ্রুপ এর মালিকানাধীন একটি স্পোর্টস রেডিও স্টেশন এবং প্রিমিয়ার লীগ এর গ্লোবাল অডিও অংশীদার।
স্টেশনটি মূলত ১৯৯৫ সালে লন্ডন থেকে টক রেডিও ইউকে নামে যুক্তরাজ্যে প্রচারের জন্য চালু করা হয়েছিল। টকস্পোর্ট একমাত্র জাতীয় রেডিও স্টেশন যা প্রতিদিন ২৪ ঘণ্টা খেলাধুলা সংক্রান্ত আলোচনা এবং ভাষ্য প্রচার করে। অবশ্য ২ এপ্রিল ২০১২ সালে সাপ্তাহিক ৩৯ ঘণ্টা ক্রীড়া-বিহীন অনুষ্ঠানের জন্য আলাদা রাখা হয়েছিল।
টকস্পোর্টের পরিবেশনার অন্তর্ভুক্ত রয়েছে ক্রীড়ানুষ্ঠানের সরাসরি সম্প্রচার, খেলাধুলা এবং বিনোদন জগতের শীর্ষস্থানীয় ব্যক্তিদের সাথে সাক্ষাৎকার, ফোন-ইন এবং আলোচনাসমূহ। ২০২০ সালের জুন থেকে তাদের টাইমস রেডিও এর জন্য ক্রীড়া বুলেটিনও পরিবশন করা হচ্ছে।
টকস্পোর্ট তার সহযোগী স্টেশন টকসপোর্ট ২ এর সাথে প্রিমিয়ার লীগ সহ বেশ কয়েকটি ক্রীড়া প্রতিযোগিতার অফিশিয়াল ব্রডকাস্টার।
যুক্তরাজ্যে টকস্পোর্ট লন্ডনে উপলব্ধ হয় প্রাথমিক ফ্রিকোয়েন্সি ১০৮৯ কিলোহার্জে পাশাপাশি ১০৫৩ কিলোহার্জ, ১০৭১ কিলোহার্জ এবং ১১০৭ কিলোহার্জে মোবাইল এবং টকস্পোর্ট.কম (talksport.com) অনলাইনে ড্যাব, স্কাই, ভার্জিন মিডিয়া, ফ্রিভিউ তে। এপ্রিল ২০১৬ সাল থেকে টকস্পোর্ট ফ্রিস্যাট এও উপলব্ধ।
যুক্তরাজ্য এবং আয়ারল্যান্ড প্রজাতন্ত্রের বাইরে টকস্পোর্ট বিশ্বজুড়ে প্রতিটি প্রিমিয়ার লীগ ম্যাচের সরাসরি ধারাবিবরণী ইংরাজি, স্প্যানিশ এবং ম্যান্ডারিনসহ একাধিক ভাষায় সম্প্রচার করে।
২৫ শে জুন ২০১৬ সালে রুপার্ট মার্ডক এর নিউজ কর্পস ঘোষণা করে যে তারা প্যারেন্ট ওয়্যারলেস গ্রুপ সংস্থাকে $২৯৬ মিলিয়ন ডলারে অধিগ্রহণ করেছে।
স্টেশন পরিচালনা
ইউটিভির পূর্তন বিজনেস ডেভেলমেন্ট ডাইরেক্টর স্কট টানটন বর্তমানে টকস্পোর্টের রেডিও এবং নতুন মিডিয়ার জন্য দায়বদ্ধ। অস্ট্রেলিয়ার বাসিন্দা তিনি এক দশক ধরে যুক্তরাজ্যে কর্মরত ছিলেন এবং জুলাই ২০০৫ সালে তিনি টকস্পোর্টের কেলভিন ম্যাকেনজির কাছ থেকে প্রধান নির্বাহী কর্মকর্তা হিসাবে দায়িত্বভার গ্রহণ করেন।
লি ক্লেটন টকস্পোর্টের প্রধান। লরি প্যালাসিও টকস্পোর্টের উপ-প্রধান। জোসেফ আম্পলেট নির্বাহী সম্পাদক। লাইভ স্পোর্টসের প্রধান হলেন ক্যাথরিন আনস্তাসী। জেসন বোর্ন ফুটবল সম্পাদক। জন নরম্যান ক্রিকেট সম্পাদক। টম বেলউড টকস্পোর্ট টু এর নির্বাহী সম্পাদক। ডেভিড স্পেন্সার সংবাদ বিভাগের প্রধান।
তরঙ্গদৈর্ঘ্য
বেশ কয়েকটি ক্ষেত্রে বিশেষ করে যে অঞ্চলে প্রধান সংকেত ১০৮৯ এবং ১০৫৩ কিলোহার্জ থেকে একে অপরের সাথে সমাপতিত হয় (ওভারল্যাপ) সেখানে টকস্পোর্ট বিভিন্ন তরঙ্গদৈর্ঘ্যে প্রচুর ফিলার ট্রান্সমিটার পরিচালনা করে:
১০৮৯ এবং ১০৫৩ kHz তরঙ্গদৈর্ঘ্য মূলত বিবিসি রেডিও ওয়ান ১৯৭৮ সালের নভেম্বর থেকে ১৯৯৪ সালের মধ্যে ব্যবহার করত।
এটি সারা যুক্তরাজ্য জুড়ে ড্যাব ডিজিটাল রেডিও, ফ্রিভিউ, স্কাই, ভার্জিন মিডিয়া এবং ফ্রিস্যাট এর সাহায্যে ডিজিটাল মাধ্যমে সম্প্রচার করে। টকস্পোর্ট অনলাইনেও স্ট্রিমড বা প্রচারিত হয়। তবে সরসরি সম্প্রচারে অধিকার সংক্রান্ত বিধিনিষেধের কারণে কিছু সরসরি ক্রীড়া বিবরণী অনলাইনে পাওয়া যায় না।
আগস্ট ২০১১ সাল থেকে মার্কিন যুক্তরাষ্ট্র ও কানাডার টকস্পোর্টের কয়েকটি অনুষ্ঠান সিরিয়াস এক্সএম উপগ্রহ রেডিওতে উপলব্ধ।
২০০৬ ফিফা বিশ্বকাপের সময় টকস্পোর্ট কয়েকটি জার্মান শহরে ডিজিটাল রেডিও ডিএবি-তে উপলব্ধ ছিল।
বাহরাইনোনা
বাহরাইনোনা (نشيد البحرين الوطني, বাহরাইনোনা) বাহরাইননের জাতীয় সঙ্গীত। এই গানের কথা দিয়েছেন "মোহামেদ সুদকি আয়য়াশ" এবং সুর দিয়েছেন "আহমেদ আল-জুমাইরি"। "মোহামেদ সুদকি আয়য়াশ" কর্তৃক মূল গানটি ২০০২ সালে পরিবর্তন হয়েছে, যখন দেশটি একটি রাজ্য হয়ে ওঠে এবং শাসক একজন আমীর না হয়ে রাজা হয়।
ইতিহাস
দুটি বিভিন্ন সংস্করণ একই সুর কিন্তু ভিন্ন শব্দ দিয়ে তৈরি করা হয়েছে। প্রথমটি বাহরাইনের স্বাধীনতা ১৯৭১ সাল থেকে ২০০২ সাল পর্যন্ত ব্যবহার করা হয়। দ্বিতীয়টি সাংবিধানিক সংশোধনী গণভোটের মাধ্যমে যখন হামাদ বিন ঈসা আল খলিফা-কে দেশের রাজা এবং দেশটিকে একটি রাজত্ব হিসেবে ঘোষণা করে।
ওয়াজেদ আলী খান পন্নী (দ্ব্যর্থতা নিরসন)
ওয়াজেদ আলী খান পন্নী বলতে যাদেরকে বোঝানো হতে পারে;
গাই হুইটল
গাই জেমস হুইটল (Guy Whittall; জন্ম: ৫ সেপ্টেম্বর, ১৯৭২) রোডেশিয়ার চিপিঞ্জে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের পক্ষে ৪৬ টেস্ট ও ১৪৭টি একদিনের আন্তর্জাতিকে অংশ নেয়ার সুযোগ পান। এছাড়াও আন্তর্জাতিক ক্রিকেটে জিম্বাবুয়ের ওডিআই দলকে চার খেলায় নেতৃত্ব দিয়েছেন গাই হুইটল।
ঘরোয়া প্রথম-শ্রেণীর ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন। মূলতঃ তিনি অল-রাউন্ডারের দায়িত্ব পালন করেছেন। ডানহাতি আক্রমণাত্মক মাঝারীসারির ব্যাটসম্যান ও কার্যকরী ডানহাতি মিডিয়াম পেস বোলার ছিলেন তিনি।
তার কাকাতো ভাই এআর হুইটল জিম্বাবুয়ের পক্ষে আন্তর্জাতিক ক্রিকেটে অংশ নিয়েছেন।
প্রারম্ভিক জীবন
১৬ বছর বয়সে জাতীয় পর্যায়ের বিদ্যালয় দলে খেলার জন্য মনোনীত হন গাই হুইটল। এ দলটির সদস্যরূপে ১৯৮৯ ও ১৯৯০ সালে যথাক্রমে নিউজিল্যান্ড ও ইংল্যান্ড সফরে যান। দলটিকে প্রশিক্ষণ দিয়েছিলেন জিম্বাবুয়ের সাবেক অধিনায়ক ডেভিড হটন। ঐ সফরগুলোয় দলটি অপরাজিত অবস্থায় দেশে ফেরে।
জিম্বাবুয়ে স্কুলসের সদস্য হিসেবে লোগান কাপে হারারে সেন্ট্রাল দলের বিপক্ষে সেঞ্চুরি করেন। তবে ঐ সময়ে প্রতিযোগিতাটি প্রথম-শ্রেণীর মর্যাদা লাভ করেনি। ১৮ বছর বয়সে ইয়ং জিম্বাবুয়ে দলের সদস্যরূপে প্রথম-শ্রেণীর ক্রিকেটে অভিষেক ঘটে তার। ওরচেস্টারশায়ারের বিপক্ষে প্রথম খেলেন ও ব্যাট হাতে ইনিংসের গোড়াপত্তন ঘটান। সফরকারী কাউন্টি দলের বিপক্ষে রুখে দাঁড়ানোর কৃতিত্বস্বরূপ ১৯৯৩ মৌসুমে ইংল্যান্ড সফরের জন্য জিম্বাবুয়ের সদস্য হিসেবে অন্তর্ভূক্তি ঘটে তার। তবে ইংল্যান্ডে কোন খেলায় অংশগ্রহণের সুযোগ ঘটেনি তার। পাকিস্তান সফরে যাবার ফলে তার টেস্ট অভিষেক হবার সুযোগ ঘটে।
টেস্ট ক্রিকেট
১ ডিসেম্বর, ১৯৯৩ তারখে ডিফেন্স হাউজিং অথরিটি স্টেডিয়ামে স্বাগতিক পাকিস্তানের বিপক্ষে টেস্ট অভিষেক ঘটে গাই হুইটলের। ঐ টেস্টে জিম্বাবুয়ে দল ১৩১ রানের ব্যবধানে পরাজিত হয়। খেলায় হুইটল ৩৩ রানের ইনিংস খেলেন ও বাসিত আলীর উইকেট লাভে সক্ষম হন। বৃহৎ অঙ্কের ইনিংস খেলার জন্য তাকে খুব বেশীদিন অপেক্ষা করতে হয়নি। নিজস্ব ষষ্ঠ টেস্টে তিনি তার প্রথম সেঞ্চুরির সন্ধান পান। ফেব্রুয়ারি, ১৯৯৫ সালে সফরকারী পাকিস্তানের বিপক্ষে অপরাজিত ১১৩ রানের ইনিংস খেলেন। এরফলে পাকিস্তান দলের বিপক্ষে জিম্বাবুয়ে দলের ইতিহাসের প্রথম টেস্ট জয়ের সাথে নিজেকে সম্পৃক্ত ঘটান।
দুই বছর পর কুইন্স স্পোর্টস ক্লাবে সফরকারী নিউজিল্যান্ডের বিপক্ষে অপরাজিত ২০৩ রান তুলে রেকর্ড বইয়ে নাম লেখান। দ্বি-শতক রানের জন্য দলের ১১ নম্বর ব্যাটসম্যান এভারটন মাতাম্বানাদজো তাকে প্রভূতঃ সহায়তা করেন। স্লিপ অঞ্চল দিয়ে বাউন্ডারি মেরে তিনি এ কৃতিত্ব অর্জন করেন।
সেপ্টেম্বর, ২০০২ সালে একই প্রতিপক্ষের বিপক্ষে অল্পের জন্য দ্বি-শতক রানের ইনিংস খেলা থেকে বঞ্চিত হন। বিতর্কিত ঘটনায় তিনি অপরাজিত ১৮৮* রান নিয়ে প্যাভিলিয়নে ফেরৎ যেতে বাধ্য হন। ডিওন ন্যাশের বলে দুই রান সংগ্রহের জন্য চেষ্টা চালান ও শেষ ব্যাটসম্যান পমি এমবাঙ্গা রান আউটের শিকার হন।
তার খেলোয়াড়ী জীবনে কোন পাঁচ-উইকেট লাভের ঘটনা নেই। তবে জিম্বাবুয়ের পক্ষে টেস্ট ক্রিকেটে পঞ্চাশেরও অধিক উইকেট পেয়েছেন তিনি। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৪/১৮।
ক্রিকেট বিশ্বকাপ
তিনটি বিশ্বকাপে অংশ নেয়ার সুযোগ পেয়েছেন তিনি। তন্মধ্যে, ১৯৯৯ সালের ক্রিকেট বিশ্বকাপে জিম্বাবুয়েকে সুপার সিক্সে উত্তরণ ঘটান তিনি।
অবসর
মার্চ, ২০০৩ সালে সকল স্তরের ক্রিকেট থেকে অবসরের ঘোষণা দেন তিনি। এরফলে পারিবারিক ব্যবসায় মনোনিবেশ ঘটাতে তার বেশ সহায়ক হবে বলে জানান। এছাড়াও জিম্বাবুয়েতে পেশাদার শিকারী হিসেবেও পরিচিতি রয়েছে তার।
সেপ্টেম্বর, ২০১৩ সালে গণমাধ্যমে প্রকাশ পায় যে, হুইটলের হিউমানি লজের বিছানার নিচে ৮ ফুট লম্বা কুমির মাত্র ইঞ্চিখানেক ব্যবধানে অবস্থান করছিল।
২২তম মেরিল-প্রথম আলো পুরস্কার
২২তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বাবিংশ আয়োজন। ২০১৯ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২১ সালের ৩০শে ডিসেম্বর ঢাকার বঙ্গবন্ধু আন্তর্জাতিক সম্মেলন কেন্দ্রে আয়োজিত এক অনুষ্ঠানে এই বছরের বিজয়ীদের মধ্যে পুরস্কার বিতরণ করা হয়। এই অনুষ্ঠানটি উপস্থাপনা করেন অভিনেতা রিয়াজ ও অভিনেত্রী রুমানা মালিক মুনমুন।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
অ্যাডভেঞ্চার অব সুন্দরবন
অ্যাডভেঞ্চার অব সুন্দরবন ২০২৩ সালে বাংলা ভাষার বাংলাদেশী শিশুতোষ চলচ্চিত্র। এটি আবু রায়হান জুয়েল পরিচালিত প্রথম চলচ্চিত্র ও বাংলাদেশের প্রখ্যাত লেখক মুহাম্মদ জাফর ইকবালের ‘রাতুলের রাত রাতুলের দিন’ অবলম্বনে নির্মিত। এতে প্রধান চরিত্রে আছে সিয়াম আহমেদ ও পরীমনি। ছবিটির পুরো শুটিং হয়েছিলো একটি লঞ্চে।
পটভূমি
সুন্দরবনে নৌবিহারে গিয়ে একদল শিশুর ডাকাতদের কবলে পড়া ও উদ্ধার হয়ে আসার গল্প অ্যাডভেঞ্জার অব সুন্দরবন।
নির্মাণ
‘২০১৮-২০১৯ অর্থবছরে ‘নসু ডাকাত কুপোকাত’ নামে ৬০ লাখ টাকা সরকারি অনুদান পায় এই সিনেমার পাণ্ডুলিপি। তবে পরে নাম পরিবর্তন করে রাখা হয় ‘অ্যাডভেঞ্চার অব সুন্দরবন’। এর চিত্রনাট্য করেছেন জাকারিয়া সৌখিন। সিনেমাটির জন্য প্রথমবার গান লিখেছেন ড. মুহম্মদ জাফর ইকবাল এবং এটি তার ‘রাতুলের রাত রাতুলের দিন’ অবলম্বনে নির্মিত। এটি পরিচালক আবু রায়হান রাসেলের পরিচালিত প্রথম চলচ্চিত্র। ২০২০ সালের ১৩ই মার্চ থেকে ছবিটির শুটিং শুরু হয়। সিনেমায় প্রায় ১৫ জন শিশু অভিনয় করেছে।
সঙ্গীত
মুভিটিতে চারটি গান রয়েছে - 'তুই কি আমায় ভালোবাসিস', 'আয় আয় শোব তারাতারি', 'আশোল ছাইরা নকল প্রেমে', এবং 'শেরেং চার জাহাজ চলে'। এই গানগুলো গেয়েছেন ইমরান, ইমন-জয়িতা, শামীম হাসান এবং শফি মন্ডল।
মুক্তি
২০২২ সালের ২০ ডিসেম্বর রাতে রাজধানীর মহিলা সমিতিতে অনুষ্ঠানে সিনেমাটির পোস্টার উন্মোচন ও ট্রেইলার প্রকাশ করা হয় এবং এটি ২০২৩ সালের ২০ জানুয়ারী মুক্তি দেওয়া হয়।
প্রগাশ
প্রগাশ (কাশ্মীরিতে যার অর্থ "ভোর") ছিল একটি সর্ব-মেয়ে কাশ্মীরি রক ব্যান্ড যা নোমা নাজির ভট্ট, আনীকা খালিদ এবং ফারাহ হাসানকে নিয়ে গঠিত হয়। ব্যান্ডটি ২০১২ সালের ডিসেম্বরে গঠিত হয় এবং ওলামাদের কাছ থেকে বিতর্ক হয়েছিল, যারা দাবি করেছিল যে ব্যান্ডের সদস্যরা কথিতভাবে ইসলামের নিয়ম ভঙ্গ করেছে। ব্যান্ড সদস্যরা সকলেই মৃত্যুর হুমকি, ধর্ষণ এবং অন্যান্য শারীরিক ক্ষতির পাশাপাশি প্রধান মুফতির একটি ফতোয়া পেয়েছিল, যা তাদেরকে ব্যান্ড ছাড়তে প্ররোচিত করেছিল।
নিষেধ
প্রধান মুফতি বশিরউদ্দিন, হুরিয়াত কনফারেন্স চরমপন্থী গোষ্ঠী এবং আরও কিছু ধর্মীয় গোষ্ঠী মেয়েদের জন্য শুধুমাত্র ব্যান্ডের বিরুদ্ধে অভিযোগ নিয়ে এগিয়ে আসে। অভিযোগ করা হয়েছিল যে সঙ্গীতটি ইসলামপন্থি নয় এবং মেয়েরা পশ্চিমা সংস্কৃতির অনুকরণ ও প্রচার করছে। মুখ্যমন্ত্রী ওমর আবদুল্লাহ বলেন, সরকার তাদের সাহায্য করবে, কিন্তু হুমকি ও চাপের কারণে ব্যান্ডটি বিলুপ্ত করা হয়েছিল।
মৃত্যুর হুমকি
ব্যান্ডটি প্রচুর পরিমাণে বৈশ্বিক অনলাইন সমর্থন পেয়েছিল। গ্রুপটি প্রাথমিকভাবে মুখ্যমন্ত্রী ওমর আবদুল্লাহর কাছ থেকে টুইটারের মাধ্যমে ব্যান্ডের জন্য সমর্থন এবং নিরাপত্তার প্রস্তাব পেয়েছিল, কিন্তু পরে তিনি তার টুইটগুলি মুছে ফেলেছিলেন।
প্রভাব
ভারতে, নারীদের প্রতি বৈষম্যের পটভূমির বিরুদ্ধে মামলাগুলি একটি সামাজিক সমস্যা হয়ে দাঁড়িয়েছে, যেমন ২০১২ সালে নয়াদিল্লিতে সংঘটিত গণধর্ষণের ঘটনা। ব্যান্ড বিলুপ্তির জন্য এই ক্রমাগত চাপ, যাকে ভারত থেকে সমালোচনার মতো বিতর্ক বলা হয় রাজনৈতিক দল এবং একের পর এক মানবাধিকার সংগঠন নারীদের মত প্রকাশের স্বাধীনতা উপেক্ষা করছে।
সৈয়দা হাছনা বেগম
সৈয়দা হাছনা বেগম বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
সৈয়দা হাছনা বেগম ১৯৮৬ সালের তৃতীয় জাতীয় সংসদের মহিলা আসন ২৫ থেকে জাতীয় পার্টির মনোনীত সংসদ সদস্য ছিলেন।
১৪০
১৪০ জুলীয় বর্ষপঞ্জীর একটি অধিবর্ষ যেটি বৃহস্পতিবার দিয়ে শুরু। সেই সময়ে এই বছর হাদ্রিয়ানাস ও সীজার-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৩ বছর; রোম প্রতিষ্ঠার বছর)। এই বছরকে ১৪০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ক্যোকো ফুকুদা
ক্যোকো ফুকুদা (深田 恭子) হলেন জাপানি অভিনেত্রী এবং গায়কা।জাপানে তার ডাক নাম ফুক্যোন।
জীবনী
ফুকুদার জন্ম জাপানের টোকিওতে।এবং তিনি সেখানে বড় হয়েছেন।তার একটি ছোট বোন আছে। তিনি ১৯৮৭ সালে টেলিভিশন নাটক সোরে গা কোতে দা তে ক্যাজুও   হিসেবে অভিনয় কর্মজীবন শুরু করে। তিনি ১৯৯৯ সালের রিং ২ চলচ্চিত্রের মাধ্যমে চলচ্চিত্রে অভিনয় শুরু করেন।এরপরে তিনি স্কুল ডে অব ডেথ চলচ্চিত্র অভিনয় করেন।এটি ২০০০ সালে মুক্তি পায়।ঐ একই বছরে তি নি হিরোশিকি হাই স্কুল থেকে স্নাতক লাভ করেন।
২০০২ সালে তিনি ডল নামক চলচ্চিত্রে হারুনা হিসেবে অভিনয় করেন।তিনি জে পপ সঙ্গীত গায়কা।তার প্রথম ২টি অ্যালবাম হল দ্য লাস্ট ফ্রুট এবং ডেয়ার।২টি ১৯৯৯ সালে মুক্তি পায়।
লাপোর্টিয়া
লাপোর্টিয়া (Laportea) হচ্ছে উদ্ভিদের উরটিকাসিয়া পরিবারের একটি গণের নাম। এই পরিবারের অনেক প্রজাতির মতো এদের দংশক রোম (stinging hairs) থাকে; এবং একই গাছে দংশক রোম ও অদংশক রোম থাকে। এই গণে ২২টি প্রজাতি আছে। প্রজাতিগুলো হচ্ছে :
উদ্ভিদটি ২০-৮০ সে.মি. লম্বা হয়। এর কাণ্ড, শাখা-প্রশাখা ও পাতার শিরা-উপশিরা কিছুটা লালচে রঙের হয়ে থাকে বলে একে লাল-বিছুটিও বলা হয় ।
হিন্দুকুশ পর্বতমালা
হিন্দুকুশ পর্বতমালা আফগানিস্তান এবং পাকিস্তানে অবস্থিত একটি পর্বতমালা। এটির পামির পর্বতমালা এবং কারাকোরাম পর্বতমালার একটি অংশ এবং হিমালয় পর্বতমালার একটি উপ-পর্বতমালা।
ফারসি অভিধান অনুযায়ী কুশ শব্দটির অর্থ মেরে ফেলা। প্রাচীনকালে হিন্দু ক্রীতদাসদেরকে এই পর্বতমালার মধ্য দিয়ে মধ্য এশিয়ার দিকে নিয়ে যাওয়ার সময় অধিকাংশ ক্রীতদাস রুক্ষ ও বৈরী আবহাওয়া সহ্য করতে না পেরে মারা যেত। সে জন্যই ধারণা করা হয়, এই পর্বতমালার নাম রাখা হয়েছে হিন্দুকুশ। এনসাইক্লোপিডিয়া ব্রিটানিকার মতে, হিন্দুকুশ শব্দটি প্রথম ব্যবহার করেন মধ্যযুগীয় পরিব্রাজক ইবন বতুতা। তবে এখনও আফগান পর্বতবাসীরা এই শব্দটি ব্যবহার করে থাকে।
মধ্য এশিয়ার এই পর্বতমালাটি মোটামুটি দক্ষিণ-পশ্চিম দিকে প্রায় ১০০০ কিলোমিটার ধরে, আফগানিস্তানের সীমান্তে পামির পর্বতমালা থেকে শুরু হয়ে পাকিস্তানের উত্তর-পশ্চিম সীমান্ত প্রদেশ এবং তাজিকিস্তান পর্যন্ত বিস্তৃত। পর্বতমালাটির বেশির ভাগ উত্তর-পূর্ব আফগানিস্তানে অবস্থিত। সর্বোচ্চ শৃঙ্গ তিরিচমির (৭,৩৯০ মিটার) পাকিস্তানে পড়েছে। গিরিসঙ্কট খাইবার পাস পাকিস্তান ও আফগানিস্তানকে সংযুক্ত করেছে। এই পথ দিয়েই ভারতীয় উপমহাদেশে বহিরাগত সেনারা সবচেয়ে বেশি আক্রমণ করেছে এবং আফগানিস্তানে আধুনিক যুগের যুদ্ধের সময়ও গুরুত্ব অব্যাহত রয়েছে।  হিন্দুকুশ থেকে পারোপামিসুস পর্বতমালা ও সাফেদ কোহ পর্বতমালা আফগানিস্তানের ভেতর দিয়ে প্রসারিত প্রায় ইরান সীমান্ত পর্যন্ত চলে গেছে। গ্রানাইট ও কেলাসিত শিলাময় এই পর্বতমালাগুলি সম্ভবত টারশিয়ারি যুগে ভূমি থেকে উত্থিত হয়েছিল। এগুলির কিছু কিছু অংশে ক্রিটেশাস যুগের চুনাপাথর এবং সেনোজোয়ীয় যুগের কর্দমশিলার দেখা পাওয়া যায়।
হিন্দুকুশ পর্বতমালা অনেক নদীর উৎসস্থল। এদের মধ্যে উত্তর ঢাল থেকে উৎপন্ন আমু দরিয়া নদী, এবং দক্ষিণ ঢাল থেকে উৎপন্ন হেলমান্দ নদী, কাবুল নদী, কোনার নদী এবং সিন্ধু নদের অনেকগুলি উপনদী উল্লেখযোগ্য।
বামিয়ান বুদ্ধের মতো সাইটগুলির সাথে হিন্দু কুশ অঞ্চলটি বৌদ্ধ ধর্মের ঐতিহাসিকভাবে উল্লেখযোগ্য কেন্দ্র ছিল। উনিশ শতক পর্যন্ত এটি বহুঈশ্বরবাদী বিশ্বাসের একটি শক্তিশালী দুর্গ ছিল। এতে বিস্তৃত পরিসীমা এবং সম্প্রদায়গুলি প্রাচীন বিহার, গুরুত্বপূর্ণ বাণিজ্য নেটওয়ার্ক এবং মধ্য এশিয়া এবং দক্ষিণ এশিয়ার মধ্যে ভ্রমণকারীদের ধারণ করতো।
গঠন
ভূতাত্ত্বিকভাবে, এই অঞ্চলটি গন্ডোয়ানা একটি অঞ্চল থেকে উপমহাদেশ গঠনের সময়ে পূর্ব আফ্রিকা থেকে প্রায় ১৬০ মিলিয়ন বছর আগে মধ্য জুরাসিক সমযলে সরে আসে। ভারতীয় উপমহাদেশ, অস্ট্রেলিয়া এবং ভারত মহাসাগরের দ্বীপগুলি আরও ছড়িয়ে পড়ে উত্তর-পূর্ব দিকে প্রবাহিত হয়, ভারতীয় উপমহাদেশ প্রায় ৫৫ মিলিয়ন বছর আগে প্যালেওসিনের শেষের দিকে ইউরেশিয়ান প্লেটের সাথে সংঘর্ষে লিপ্ত হয়। এই সংঘর্ষ হিন্দু কুশ সহ হিমালয়ের সৃষ্টি করেছিল।
হিন্দু কুশের পরিসীমা ভূতাত্ত্বিকভাবে সক্রিয় রয়েছে এবং এখনও বাড়ছে। এটি ভূমিকম্পের ঝুঁকিপূর্ণ।
নামের উৎপত্তি
ফার্সিতে "কুশ" (শোনা যায় কোশ) এর অর্থ একটি খোলা বা উন্মুক্ত অংশ।  হিন্দুস্তান হিন্দু কুশ পর্বতশ্রেণী অতিক্রম করার পরে শুরু হয়েছিল, এ কারণেই তারা এটিকে "হিন্দু কুশ" বলে ডাকে।  মুশকিল-কুশার অর্থ, অসুবিধা সমাধান করা।  "কোশ" এবং এর প্রকরণ "কুশ" এর অর্থ "খোলা", "কাশ" এর অর্থ পিষ্ট হওয়া বা হত্যা করা।
হিন্দু-হত্যাকারী
হিন্দু কুশ সাধারণত 'হিন্দুদের হত্যাকারী' বা 'হিন্দু-হত্যাকারী' হিসাবে অনুবাদ করা হয়, কারণ ঐ পাহাড়ে অবস্থিত বিপজ্জনক উপত্যকা।    বয়েলের ফার্সি-ইংরেজি অভিধান নির্দেশ করে যে সাফিক্স -কোশ   'হত্যা করা' (koštan کشتن) ক্রিয়ার বর্তমান রুপ। ভাষাবিদ ফ্রান্সিস জোসেফ স্টেইনগাসের মতে, কুশ মানে পুরুষ;। একজন খুনী, যে খুন করে, হত্যা করে, আজদা-কুশের মত অত্যাচার করে।
নামটি সেই দিনগুলোর কথা মনে করিয়ে দিতে পারে যখন ভারতীয় উপমহাদেশের ক্রীতদাসরা ভারত থেকে তুর্কিস্তানে নিয়ে যাওয়ার সময় আফগান পর্বতমালার কঠোর আবহাওয়ায় মারা যায়।     চতুর্দশ শতাব্দীর মরক্কোর পর্যটক ইবনে বতুতা, খোরাসান সম্পর্কে তার ভ্রমণ স্মৃতিকথায় হিন্দু কুশের পর্বতপথ দিয়ে ভারতে প্রবেশের কথা উল্লেখ করেছেন। তার রিহালায় তিনি বলেছেন যে পর্বতশ্রেণীর নাম 'হিন্দু-হত্যাকারী' অনুবাদ করে ভারত থেকে ক্রীতদাসদের মৃত্যুর কারণে: <blockquote class="templatequote">এরপর আমি বারওয়ান শহরের দিকে অগ্রসর হয়েছিলাম, যে রাস্তায় একটি উঁচু পাহাড়, বরফ এবং অত্যন্ত ঠাণ্ডায় আবৃত; তারা এটাকে হিন্দু কুশ বলে, এটা হিন্দু-হত্যাকারী, কারণ ভারত থেকে আনা ক্রীতদাসদের অধিকাংশই ঠাণ্ডার তীব্রতার কারণে মারা যায়। —  Ibn Batutta, Chapter XIII, Rihla –  Khorasan ভূগোলের আলেকজান্ডার ফন হামবোল্ট (১৭৬৯-১৮৫৯) বলেছেন যে তাঁর কাজ থেকে জানা যায় যে নামটি শুধুমাত্র একটি মাত্র পর্বতপাসের কথা উল্লেখ করে যার উপর অনেক ভারতীয় ক্রীতদাস ঠাণ্ডা আবহাওয়ায় মারা যায়।
চগ্রেস জাতীয় উদ্যান
চগ্রেস জাতীয় উদ্যান (Chagres National Park) পানামা প্রদেশ ও কোলনের মাঝামাঝি এলাকায় অবস্থিত পানামার জাতীয় উদ্যান। পানামা খালের উত্তরাংশে অবস্থিত এ উদ্যানটির সর্বমোট আয়তন ১,২৯,০০০ হেক্টর বা ৩,২০,০০০ একর।
উদ্দেশ্যাবলী
এ উদ্যানে ক্রান্তীয় অঞ্চলের উপযোগী বৃষ্টিবহুল বন বিদ্যমান ও একগুচ্ছ নদী এর চতুর্দিকে ছড়িয়ে-ছিটিয়ে রয়েছে। পানামা খালের প্রধান হ্রদ গাতুন হ্রদের মাধ্যমে প্রবাহিত হবার ফলে চগ্রেস নদী ও গাতুন নদী দিয়ে স্বাভাবিক জলপ্রবাহ বিরাজমান থাকে। ১৯৮৫ সালে উদ্যানটি প্রতিষ্ঠা করা হয়। এর প্রধান উদ্দেশ্য ছিল প্রাকৃতিক বনাঞ্চলকে সংরক্ষণ করা যাতে পর্যাপ্ত পরিমাণে বৃষ্টিপাত ও পানামা খালের স্বাভাবিক কার্যক্রম পরিচালনায় যাতে বিঘ্নের পরিবেশ সৃষ্টি না হয়। পানামা খালের কার্যক্রম পরিচালনায় সর্বদাই উচ্চস্তরের জলপ্রবাহ নিশ্চিত করা একান্ত প্রয়োজন।
স্টলপোর্ট
centre|থাম্ব|বাররা বিমানবন্দর একটি স্টলপোর্ট একটি বিমানবন্দর যা (শর্ট টেক-অফ এবং ল্যান্ডিং) অপারেশনগুলিকে মাথায় রেখে ডিজাইন করা হয়, সাধারণত নির্দিষ্ট ওজন এবং নির্দিষ্ট আকারের একটি বিমান শ্রেণীর জন্য তৈরি করা হয়। স্টলপোর্ট শব্দটি ২০০৮ সাল পর্যন্ত সাধারণ ব্যবহারে ছিল বলে মনে হয়নি, যদিও ১৯৮৬/৮৭ সালে যখন লন্ডন সিটি বিমানবন্দরটি বিগগিনের উত্তরে পন্থা এবং সিলিং সীমাবদ্ধ করে খোলা হয় তখন পাইলটরা বিগগিন হিলে উড়ে এসেছিলেন। একটি স্টলপোর্ট সাধারণত একটি ছোট একক রানওয়ে থাকে, সাধারণভাবে এর চেয়ে কম। স্টলপোর্ট শুধুমাত্র নির্দিষ্ট ধরনের বিমান গ্রহণ করে, প্রায়শই শুধুমাত্র ছোট প্রপেলার বিমান, এবং জ্বালানীর পরিমাণের সীমাবদ্ধ থাকে। মার্কিন যুক্তরাষ্ট্রে, সংক্ষিপ্ত রানওয়ে সুবিধাগুলি কেবল বিমানবন্দর হিসাবে পরিচিত এবং স্টলপোর্ট শব্দটি ১৯৭০ এর দশকের শুরু থেকে সাধারণত ব্যবহৃত হয় নি।
উত্তর আমেরিকা
ইন্টারন্যাশনাল সিভিল এভিয়েশন অর্গানাইজেশন (ICAO) স্টলপোর্ট কে "অসাধারণ স্বল্প-ক্ষেত্রের পারফরম্যান্স ক্ষমতাসম্পন্ন বিমানগুলিকে পরিবেশন করার জন্য ডিজাইন করা অনন্য বিমানবন্দর" হিসাবে সংজ্ঞায়িত করে৷
মার্কিন যুক্তরাষ্ট্রে, একটি স্টলপোর্ট হল বিভিন্ন ধরনের সুবিধার মধ্যে একটি। স্টলপোর্ট সাইট আইডির শেষে একটি S দিয়ে চিহ্নিত করা হয়। উদাহরণস্বরূপ, ক্যালভার্ট পিক STOLport ফেডারেল এভিয়েশন অ্যাডমিনিস্ট্রেশন (FAA) সাইট নম্বর 19448.1* S হিসাবে তালিকাভুক্ত। জানুয়ারী ২০০৯ পর্যন্ত, মার্কিন যুক্তরাষ্ট্রে FAA দ্বারা প্রায় ৮০টি সুবিধাকে STOLports হিসাবে কোড করা হয়েছিল। ১৯৬৮ সালে FAA অনুসারে, উত্তর- পূর্ব মেগালোপলিসে পঁচিশটি সম্ভাব্য স্টলপোর্ট সাইট চিহ্নিত করা হয়েছিল। ১৯৭০ এর দশকের গোড়ার দিকে, একটি উচ্চতর স্টলপোর্ট পরীক্ষার সুবিধা তৈরি করা প্রয়োজন কিনা তা নির্ধারণ করতে FAA কে সাহায্য করার জন্য একটি গবেষণা পরিচালিত হয়েছিল। ১৯৬৮ সালে এক পর্যায়ে, একটি STOLport ম্যানহাটনে একটি ছাদের জন্য বিবেচনাধীন ছিল। টরন্টো সিটি বিমানবন্দর,  এর দীর্ঘতম রানওয়ে সহ, ১৯৮০ এবং ১৯৯০ এর দশকে পতনের সময়সীমার মধ্যে চলে যায়, কিন্তু তারপর থেকে পোর্টার এয়ারলাইনস 400 সিরিজের ডি হ্যাভিল্যান্ড কানাডা ড্যাশ 8 উড্ডয়ন করে একটি শহরের কেন্দ্রস্থল বিমানবন্দর হিসাবে পুনরুজ্জীবিত করেছে। যাইহোক, এটি আনুষ্ঠানিকভাবে স্টলপোর্ট হিসাবে মনোনীত নয়।
স্কটল্যান্ড
স্কটল্যান্ডের দ্বীপগুলিতে খুব ছোট রানওয়ে সহ কয়েকটি বিমানবন্দর রয়েছে, তবে এখনও নির্ধারিত ফ্লাইট রয়েছে। উদাহরণগুলির মধ্যে রয়েছে Colonsay বিমানবন্দর, Foula Airfield এবং Westray বিমানবন্দর । তারা সাধারণত ব্রিটেন-নরমান আইসল্যন্ড বিমান দ্বারা পরিসেবা করা হয়।